กฎกระทรวงกำหนดค่าธรรมเนียมสำหรับผู้รับอนุญาตตามกฎหมายว่าด้วยยาเสพติดให้โทษ พ.ศ. 2547 

กฎกระทรวง
กฎกระทรวง
กำหนดค่าธรรมเนียมสำหรับผู้รับอนุญาต
ตามกฎหมายว่าด้วยยาเสพติดให้โทษ
พ.ศ. ๒๕๔๗[๑]
 

อาศัยอำนาจตามความในมาตรา ๖ แห่งพระราชบัญญัติยาเสพติดให้โทษ
พ.ศ. ๒๕๒๒
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๙ มาตรา ๔๘ มาตรา ๕๐ มาตรา ๒๓๗
และมาตรา ๒๓๘ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้

ข้อ ๑
ให้ยกเลิก
(๑) กฎกระทรวง ฉบับที่ ๕ (พ.ศ. ๒๕๒๒)
ออกตามความในพระราชบัญญัติยาเสพติดให้โทษ พ.ศ. ๒๕๒๒
(๒) กฎกระทรวง ฉบับที่ ๘ (พ.ศ. ๒๕๒๔)
ออกตามความในพระราชบัญญัติยาเสพติดให้โทษ พ.ศ. ๒๕๒๒
(๓) กฎกระทรวง ฉบับที่ ๑๐ (พ.ศ. ๒๕๓๑)
ออกตามความในพระราชบัญญัติยาเสพติดให้โทษ พ.ศ. ๒๕๒๒

ข้อ ๒
ให้กำหนดค่าธรรมเนียม ดังต่อไปนี้
(๑) ใบอนุญาตให้ผลิตซึ่งยาเสพติดให้โทษ
ในประเภท ๒ ฉบับละ ๑,๐๐๐ บาท
(๒) ใบอนุญาตให้นำเข้าซึ่งยาเสพติดให้โทษ
ในประเภท ๒ ฉบับละ ๑,๐๐๐ บาท
(๓) ใบอนุญาตให้ส่งออกซึ่งยาเสพติดให้โทษ
ในประเภท ๒ ฉบับละ ๑,๐๐๐ บาท
(๔) ใบอนุญาตจำหน่ายยาเสพติดให้โทษ 
ในประเภท ๒ ฉบับละ ๑,๐๐๐ บาท
(๕)
ใบอนุญาตมีไว้ในครอบครองซึ่งยาเสพติดให้โทษ
ในประเภท ๒ ฉบับละ  ๒๐๐ บาท
(๖) ใบอนุญาตจำหน่ายยาเสพติดให้โทษ
ในประเภท ๓ ฉบับละ ๑,๐๐๐ บาท
(๗) ใบอนุญาตผลิตยาเสพติดให้โทษ
ในประเภท ๓ หรือประเภท ๔ ฉบับละ ๖,๐๐๐ บาท
(๘) ใบอนุญาตนำเข้าซึ่งยาเสพติดให้โทษ
ในประเภท ๓ หรือประเภท ๔ ฉบับละ ๖,๐๐๐ บาท
(๙) ใบอนุญาตส่งออกซึ่งยาเสพติดให้โทษ
ในประเภท ๓
หรือประเภท ๔ ฉบับละ ๒๐๐ บาท
(๑๐) ใบอนุญาตมีไว้ในครอบครองซึ่ง
ยาเสพติดให้โทษในประเภท
๔ ฉบับละ ๒๐๐ บาท
(๑๑) ใบอนุญาตนำเข้าหรือส่งออกแต่
ละครั้งซึ่งยาเสพติดให้โทษใน
ประเภท ๓ ฉบับละ ๑๐๐ บาท
(๑๒) ใบอนุญาตจำหน่ายหรือมีไว้ใน
ครอบครอง ซึ่งยาเสพติดให้โทษใน
ประเภท ๒ เกินปริมาณที่รัฐมนตรี
กำหนดตามมาตรา ๖๐ ฉบับละ ๒๐๐ บาท
(๑๓) ใบสำคัญการขึ้นทะเบียนตำรับยา
ยาเสพติดให้โทษในประเภท ๓ ฉบับละ ๒,๐๐๐ บาท
(๑๔) ใบอนุญาตโฆษณาเพื่อการค้าซึ่ง
ยาเสพติดให้โทษตามมาตรา ๔๘ 
และมาตรา ๔๘/๑  ฉบับละ ๓,๐๐๐ บาท
(๑๕) ใบแทนใบอนุญาต ฉบับละ ๑๐๐ บาท
(๑๖) ใบแทนสำคัญการขึ้นทะเบียนตำรับ
ยาเสพติดให้โทษในประเภท
๓ ฉบับละ ๑๐๐ บาท
(๑๗) การอนุญาตให้แก้ไขรายการ
ทะเบียนตามมาตรา ๔๔ ฉบับละ ๑,๐๐๐ บาท
(๑๘) การต่ออายุใบอนุญาตหรือ
ใบสำคัญการขึ้นทะเบียนตำรับ
ยาเสพติดให้โทษ ครั้งละเท่ากับค่าธรรมเนียม
สำหรับใบอนุญาตหรือใบ
สำคัญนั้น

ข้อ ๓ ให้ยกเว้นค่าธรรมเนียมสำหรับใบอนุญาต
การต่ออายุใบอนุญาต และใบแทนใบอนุญาตที่ออกให้แก่ กระทรวง ทบวง กรม
องค์กรปกครองส่วนท้องถิ่น และสภากาชาดไทย


ให้ไว้ ณ
วันที่ ๑๒ มกราคม พ.ศ. ๒๕๔๗
สุดารัตน์ เกยุราพันธุ์
รัฐมนตรีว่าการกระทรวงสาธารณสุข
หมายเหตุ :- เหตุผลในการประกาศใช้กฎกระทรวงฉบับนี้
คือ เนื่องจากพระราชบัญญัติยาเสพติดให้โทษ (ฉบับที่ ๕) พ.ศ. ๒๕๔๕
ได้ปรับปรุงอัตราค่าธรรมเนียมท้ายพระราชบัญญัติยาเสพติดให้โทษ พ.ศ. ๒๕๒๒
ให้เหมาะสมกับสภาพเศรษฐกิจในปัจจุบัน และโดยที่มาตรา ๖
แห่งพระราชบัญญัติยาเสพติดให้โทษ พ.ศ. ๒๕๒๒
ได้บัญญัติให้รัฐมนตรีว่าการกระทรวงสาธารณสุขมีอำนาจออกกฎกระทรวงกำหนดค่าธรรมเนียมไม่เกินอัตราตามบัญชีท้ายพระราชบัญญัติดังกล่าว
และยกเว้นค่าธรรมเนียม
จึงจำเป็นต้องออกกฎกระทรวงนี้

สุกัญญา/ผู้จัดทำ
๒๒ เมษายน ๒๕๕๒

ก้องเกียรติ/ผู้จัดทำ
๓๐ เมษายน ๒๕๕๒

ธนวัชร/ปรับปรุง
๑๔
กรกฎาคม ๒๕๖๐




























[๑]
ราชกิจจานุเบกษา
เล่ม ๑๒๑/ตอนที่ ๑๕ ก/หน้า ๑/๒๘ มกราคม ๒๕๔๗